คู่กิ๊กพริกกะเกลือ

คู่กิ๊กพริกกะเกลือ เป็นละครแนวซิตคอม ทางสถานีโทรทัศน์สีกองทัพบกช่อง 7 สร้างโดย บริษัท โพลีพลัส เอ็นเตอร์เทนเม้นท์ จำกัด กำกับการแสดงโดย บุญชู พิทักษ์เลิศกุล ซึ่งมาแทนละครเรื่อง กลิ้งไว้ก่อนพ่อสอนไว้ ที่สิ้นสุดการออกอากาศเมื่อวันที่ 20 เมษายน พ.ศ. 2551 นำแสดงโดย รังสิต ศิรนานนท์, คะนึงนิจ จักรสมิทธานนท์, ณัฐวัฒน์ เปล่งศิริวัธน์, แซมมี่ เคาวเวลล์ ในช่วงแรก ๆ จะไม่มีแขกรับเชิญมาร่วมแสดงมากนัก แต่ในตอนต่อ ๆ มา เริ่มมีแขกรับเชิญมาร่วมแสดงมาในแต่ละตอนเป็นระยะ ๆ และจะไม่มีแขกรับเชิญในบางตอน
คู่กิ๊กพริกกะเกลือออกอากาศทุก วันอาทิตย์ เวลา 11.15 น. - 12.00 น. โดยเปิดตัวออกอากาศครั้งแรกใน วันอาทิตย์ ที่ 27 เมษายน พ.ศ. 2551 จนถึง วันอาทิตย์ ที่ 29 กันยายน พ.ศ. 2556 เนื่องจากเดือนตุลาคม ปี 2556 ทางช่อง 7 สี ได้มีการปรับผังละครในวันเสาร์ และ วันอาทิตย์ ออกอากาศเวลาใหม่ ทุกวันเสาร์ เวลา 13.00 น. ตั้งแต่วันที่ 5 ตุลาคม พ.ศ. 2556  - 25 เมษายน พ.ศ. 2558 
คู่กิ๊กพริกกะเกลือ เสนอตอนสุดท้าย เมื่อวันที่ 25 เมษายน พ.ศ. 2558 และ ตั้งแต่วันที่ 2 พฤษภาคม พ.ศ. 2558 ได้มีละครซิตคอมเรื่องใหม่มาแทน คือเรื่อง สภ.รอรัก

**ทีมงาน**
 บทโทรทัศน์
** ปณธี ศุภศักดิ์สุทัศน์
** อภิวัฒน์ เล่าสกุล
** ปิยพร วายุภาพ
** พลพล พงษ์แพทย์
** สันทัด โพธิสา- บทประพันธ์
** สามสหาย- ผู้กำกับการแสดง
** บุญชู พิทักษ์เลิศกุล- ผู้ช่วยผู้กำกับ
** รัฐวุฒิ ชูชื่นกลิ่น
** ทินกร เชิดทรัพย์
** พิมพ์ชนก สิงห์สุวรรณ- ผู้ผลิต
** โพลีพลัส เอ็นเตอร์เทนเม้นท์

**นักแสดงหลัก**
 รังสิต ศิรนานนท์ รับบท : เซียน (พ.ศ. 2551 – พ.ศ. 2558) หนุ่มหล่อ สไตล์เกาหลี ฉลาด รู้ทันคน มีฉายาว่า “ซวย” ที่กิมบ๊วยชอบเรียก แต่เป็น “เซียนดองวุค” ขวัญใจของน้องมะลิ มีอาชีพเป็นเซลล์แมน จึงใช้เสน่ห์ของตัวเองขายของจนยอดพุ่ง เซียนเป็นเด็กกำพร้าเกิดมาไม่เคยเห็นหน้าพ่อแม่มีเพียงน้าสาวที่คอยเลี้ยงดูมาจนโต พร้อมกับ “พายุ” ลูกของน้า พายุจึงเสมือนน้องชายแท้ ๆ เซียนมีความฝันอยากมีบ้านเป็นของตัวเอง จึงตั้งหน้าตั้งตาทำงานทุกอย่างเพราะเงินคือสิ่งสำคัญที่สุดในชีวิตเซียนแอบรักบ๊วยแต่ไม่แสดงอออก- คะนึงนิจ จักรสมิทธานนท์ รับบท : กิมบ๊วย (เค็ม) (พ.ศ. 2551 – พ.ศ. 2558) สาวหน้าหวานแต่ตระหนี่ จึงมีฉายาว่า “บ๊วยเค็ม” เป็นคนอารมณ์ร้าย ไม่ยอมคน ไม่ยอมเสียเปรียบ เอาเปรียบผู้อื่นบ้างเป็นบางครั้ง พ่อแม่ของกิมบ๊วยเสียตั้งแต่เล็ก ๆ จึงอาศัยอยู่กับอาม่าเพียง 2 คน ซึ่งเป็นเจ้าของแมนชั่นที่ชื่อ "ปราณีแมนชั่น" กิมบ๊วยจัดให้มีทุกอย่างที่สามารถสร้างรายให้กับตัวเอง ไม่ว่าจะเป็นร้านขายของชำ ซักผ้า แม้กระทั่งห้องคาราโอเกะ และอินเทอร์เน็ต เพราะความฝันของกิมบ๊วยคืออยากมีเงินเก็บเยอะ ๆ เพื่อทำแมนชั่นให้เช่าเพิ่มและเพิ่มขึ้นเรื่อย ๆ บ๊วยแอบรักเซียนไม่แสดงอออก- ณัฐวัฒน์ เปล่งศิริวัธน์ รับบท : สมรัก (พ.ศ. 2551 – พ.ศ. 2558) หนุ่มหล่อ จิตใจดี ไม่ซับซ้อน แต่ไม่ได้โง่ มองโลกในแง่ดี รวยอารมณ์ขัน แต่ต้องขำอยู่คนเดียว เพราะมุขฝืดมาก ขนาดใส่จารบีเข้าไปยังช่วยไม่ได้เลย ฐานะทางบ้านดี แต่ ไม่แสดงออก สมรักเป็นคนสกลนคร เข้ามาเรียนกรุงเทพตั้งแต่ ม.ปลาย ปัจจุบันเรียนปริญญาโทสาขาบริหารจัดการธุรกิจระหว่างประเทศ ความฝันคือเรียนให้จบ แต่ดันปิ๊งรัก “ต้นอ้อ” คุณหนูไฮโซเพื่อนร่วมห้อง จนเป็นเหตุให้มาเช่าแมนชั่นของกิมบ๊วย เพราะอยากเห็นหลังคาบ้านนางในฝัน- แซมมี่ เคาวเวลล์ รับบท : คุณหนูต้นอ้อ (พ.ศ. 2551 – พ.ศ. 2558) คุณหนูต้นอ้อเป็นคนไม่ค่อยพูด ไม่ค่อยยิ้ม ค่อนข้างเก็บตัว สวยแบบเย็น ๆ การมาของเธอแต่ละทีทำให้คนรอบข้างเสียวสันหลังวาบ เพราะมาเงียบเหลือเกิน แต่ที่ต้นอ้อเป็นแบบนี้ เพราะถูกพ่อกับแม่จับวางชีวิตให้เป็นไปตามที่ขีดไว้ ทำให้เธอไม่มีความคิดเป็นของตัวเอง แต่กลับโดนใจสมรักอย่างแรง- บรรเจิดศรี ยมาภัย รับบท : อาม่าซูหลิง (พ.ศ. 2551 – พ.ศ. 2558) หญิงจีนใจดี อายุ 60 กว่า ๆ มีน้ำใจ ชอบช่วยเหลือผู้คน มักจะมีคำสอนหรือสุภาษิตจีนอันคมคายมาพูดให้คนในแมนชั่นฟังอย่างสม่ำเสมอ เป็นที่รักของกิมบ๊วยและทุกคนในแมนชั่น แต่เป็นคนสำคัญที่สุดของเซียน เพราะชอบแอบให้เงินเซียนมาจ่ายค่าเช่า- ค่อม ชวนชื่น รับบท : เฮียเบี้ยว (พ.ศ. 2551 – พ.ศ. 2558) พ่อของมะลิเจ้าของร้านอาหารตามสั่ง พูดจาเสียงดัง ไม่ง้อลูกค้า ใครเรื่องเยอะ ขัดใจเฮีย ก็จะอดรับประทาน ลุงเบี้ยวถูกชะตากับสมรักเพราะเห็นว่าเป็นคนบ้านเดียวกัน (จังหวัดสกลนคร) และที่สำคัญรวย จึงอยากให้มะลิตีสนิทมากกว่าเซียน ลุงเบี้ยวเป็นคู่ปรับกับนมใหญ่ เจอกันทีไรต้องทะเลาะกันทุกที- โก๊ะตี๋ อารามบอย รับบท : พี่ป๋อ (พ.ศ. 2551 – พ.ศ. 2558) มีชื่อเก่าว่า “ไอ้ถึก” แต่พอเข้ากรุงจึงเปลี่ยนชื่อเป็น “พี่ป๋อ” เพราะชื่นชอบ ป๋อ-ณัฐวุฒิ จนยกให้เป็นไอดอลในดวงใจ พี่ป๋อเป็นหัวหน้าวินมอเตอร์ไซด์หน้าแมนชั่น หลงรักกิมบ๊วยเช่นกัน จึงยอมทำทุกอย่างที่กิมบ๊วยสั่ง แม้จะต้องคว้าดาวกับเดือนก็จะเอื้อมมาให้ได้ ถึงรูปร่างจะเตี้ย อ้วน ดำ ถึก แต่ก็มีหัวใจรักที่ยิ่งใหญ่ จึงพยายามเร่งสร้างเนื้อสร้างตัว เปิดอู่รถ เพื่ออนาคตของตัวเองกับกิมบ๊วย- บริบูรณ์ จันทร์เรือง รับบท : แพทริค หรือ ติ๊ก (พ.ศ. 2551 – พ.ศ. 2558) เพื่อนร่วมแมนชั่น เป็นตัวประกอบหางแถว ที่มีความฝันว่าต้องได้เป็นพระเอก เพราะมั่นใจในความหล่อของตัวเอง ติ๊กชอบหยอดคำหวานที่แสนจะเลี่ยนและเสี่ยวใส่ กิมบ๊วย ทำให้ไม่ถูกกับป๋อ แต่บางครั้งก็รวมมือกัน เพื่อสกัดดาวรุ่งที่มาจีบกิมบ๊วย- พงษ์อนันต์ หวังสิทธิเดช รับบท : จ๊อด (พ.ศ. 2551 – พ.ศ. 2558) ลูกน้องของพี่ป๋อ เซ่อ ซุ่มซ่าม ขำผิดที่ผิดเวลา แต่รักลูกพี่ ออกโรงปกป้องแบบผิด ๆ ตลอดเวลา แก้ตัวเหมือนด่าซ้ำซะมากกว่า ทำให้ป๋อเครียดได้อย่างเสมอต้นเสมอปลาย- วัฒนชวินท์ กิตติเลิศรัฐ รับบท : แจ๊ค (พ.ศ. 2551 – พ.ศ. 2558) ลูกน้องอีกคนของพี่ป๋อ ชอบใช้กำลังมากกว่าใช้สมอง แรงหยั่งกับช้างสารบวกควายถึก พูดตามจ๊อดเกือบตลอด เพราะคิดเองไม่ค่อยเป็น สั่งให้ลุยก็ลุยโลด จนบางทีไม่รู้ด้วยซ้ำว่าให้ลุยใคร- ธฤศวรรณ กาหาวงษ์ (มิว)  รับบท : บุ้ง (4 มีนาคม พ.ศ. 2555 – พ.ศ. 2558) หลานสาวของเฮียเบี้ยว ซึ่งมีศักดิ์เป็นน้า บุ้งเป็นเด็กซนแสบที่อยู่ที่ไหนวอดวายที่นั้น เดิมเป็นหลานที่เฮียเบี้ยวกลัวที่สุด แม่ของบุ้งไม่อยากให้บุ้งอยู่หอพักแม่ของบุ้งจึงส่งให้มาอยู่กับเฮียเบี้ยว ทีแรกเฮียเบี้ยวไม่ยอมรับแต่พอเข้าใจกันได้เฮียเบี้ยวจึงรับให้อยู่ด้วยถือว่าเป็นลูกคนที่สองของเฮียเบี้ยว ชอบมีนิสัยปั่นจักรยานและชอบยุ่งเรื่องของชาวบ้านทุกเรื่อง แล้วเมื่อรู้ว่าใครชอบใครก็ชอบปั่นจักรยานป่าวประกาศให้ชาวบ้านรับรู้ (ทั้งที่ไม่เป็นความจริง) ปรากฏตัวครั้งแรกในตอน หลานสาวคนใหม่หัวใจซาบซ่า - ภัทราณี จารุวรรณสถิต รับบท : มะลิ (พ.ศ. 2551 – 19 กุมภาพันธ์ พ.ศ. 2555) (กลับมาอีกครั้ง 23 กันยายน พ.ศ. 2555) ลูกสาวของลุงเบี้ยวร้านขายข้าวแกง ชอบบอกคนอื่นว่าชื่อ “แจสมิน” หรือเรียกสั้น ๆ ว่า “แจส” เพื่อยกระดับฐานะตัวเอง แถมยังบอกอีกว่าที่บ้านทำเรสเทอรองต์ ทั้ง ๆ ที่เป็นแค่เพิงเล็ก ๆ มะลิเป็นเด็กที่อินเทรนด์ ล้ำหน้าเรื่องแฟชั่น บ้าละครเกาหลี ชอบทำตัวคิกขุแอ๊บแบ๊ว พูดไทยคำอังกฤษคำเกาหลีคำ จนฟังไม่รู้เรื่อง มะลิหลงรักเซียน และฝันอยากมีครอบครัวกับเซียน แต่เป็นคู่กัดกับพายุ จึงชอบตั้งชื่อเรียกให้พายุ มากมาย เช่น ยุวดี, ยุวเรศ หรือ บ่างช่างยุ ตอนนี้ไปเป็นทูตวัฒนธรรมไปเรียนภาษาเกาหลี 3 เดือน มะลิกลับมาอีกครั้งในตอน มะลิรีเทิร์น โดยปลอมตัวเป็น เจ้าหญิงคำเวียง เฮียเบี้ยวจับได้ว่ามะลิปลอมตัวมา 

**นักแสดงที่ไม่ได้ปรากฏตัวแล้ว**
 วนิดา แสงสุข  รับบท : ป้าใหญ่, คุณใหญ่, หญิงใหญ่ หรือ นมใหญ่ (พ.ศ. 2551 – พ.ศ. 2553) แม่บ้านผู้ดูแลคุณหนูต้นอ้อ ชอบทำตัวเป็นผู้ดี เชิดหยิ่ง หัวสูง คอตั้งตรงขนานกับพื้นตลอดเวลา มาดเยอะ เรื่องแยะ หวงคุณหนูหยั่งกับไข่ในหิน ไม่ยอมให้ชายใดมาข้องเกี่ยว ถ้าอยากเอี่ยวต้องข้ามศพนมใหญ่ไปก่อน (ปัจจุบันถูกถอนตัวแล้ว)- ภัทรนันท์ จามิกรณ์ รับบท : พายุ (พ.ศ. 2551 – มีนาคม พ.ศ. 2555) ลูกของน้าของพายุ แต่พยายามทำตัวเป็นผู้ใหญ่ทั้งที่ยังไม่รู้จักความหมายของคำว่าผู้ใหญ่อย่างแท้จริง เป็นคนพูดจาโผงผาง มะนาวไม่มีน้ำ กล้าได้กล้าเสีย ชอบเล่นกีฬาเอกซ์ตรีม รักดนตรี มีความฝันอยากเป็นนักร้องอย่าง ตูน บอดี้แสลม เพราะเป็นเหมือน ไอดอล (เรื่องจริงพัตเตอร์ภัทรนันท์ไปเป็นนักฟุตบอลทีม เกร็กคู ลูกทัพฟ้า ปทุมธานี จึงยุติบทของพายุ)

**นักแสดงรับเชิญที่ยังมีบทบาท**
 กฤตย์ อัทธเสรี รับบทเป็น สมศักดิ์ คุณพ่อของคุณหนูต้นอ้อ- ธนเวทย์ สิริวัฒน์ธนกุล รับบทเป็น โจ๊ก พี่ชายคนสนิทของต้นอ้อ อดีตหนุ่มในฝันของต้นอ้อ แอบชอบต้นอ้อและเป็นคู่แข่งสมรัก (ปรากฏตัวครั้งแรกในตอน คู่กั๊กฉันรักเธอ)- นภัสสร ช่วยเกิด (ลูกเกด) รับบทเป็น คริสตี้ นางแบบชื่อดัง แอบชอบเซียน แข่งกับบ๊วย (ปรากฏตัวครั้งแรกในตอน รักสู้ฟัด)- จักรพันธ์ วงศ์คณิต (บอส) รับบทเป็น โอม เพื่อนชายของมะลิ พ่อของโอมคือเสี่ยตุ๋ยเป็นอริเก่ากับเบี้ยว ซึ่งเบี้ยวพยายามไม่ให้มะลิกับโอมคบกันเพราะกลัวว่าโอมจะมาจีบและไม่ยอมให้โอมเข้าใกล้มะลิ เคยวางแผนแกล้งเป็นแฟนมะลิเพื่อหลอกเฮียเบี้ยว (ปรากฏตัวครั้งแรกตอน ชายในฝัน (ร้าย))- เฉลิมพล ทิฆัมพรธีรวงศ์ (แจ๊ค แฟนฉัน) รับบทเป็น เต้ย ลูกชายเจ้าของค่ายมวย เด็กโข่งที่มหา’ลัย ชอบตามรังควานบุ้ง (ปรากฏตัวครั้งแรกตอน มาเฟียบุ้งมาแล้วจ้า)- พรพิศิษฐ์ สมชาติวงศ์ (บีโป้) รับบทเป็น ผู้กำกับ ผู้กำกับที่ติ๊กชอบไปรับบทเล่นในเรื่องภาพยนตร์และละครด้วยกันกับป๋ออยู่บ่อย ๆ- เป็ด ผู้อาศัยในปราณีแมนชั่นที่ชอบโผล่มากวนประสาทคนอื่นหรือโดนคนกวนประสาทกลับซะเอง โดยเฉพาะป๋อ (เคยทำให้ป๋อสมองกลับมาแล้ว)

**นักแสดงรับเชิญอื่น ๆ**
 อรรคพันธ์ นะมาตร์ รับบทเป็น วายุ (ปรากฏตัวในตอน มาเฟียรูปหล่อ)- บัณฑวิช ตระกูลพานิชย์ (ปรากฏตัวในตอน ซูเปอร์แฟนคลับ)- นิธิวดี สุขสาย (ปรากฏตัวในตอน เพื่อนรักเพื่อนเลิฟ)- อณัฎฐณีฐ์ ขำวิวรรธน์ รับบท เพื่อนของกิมบ๊วย เป็นสายลับ (ในตอน สายลับสีรุ้ง)- นัดตะวัน ศักดิ์ศิริ- ภูสิษฐ์ เอี่ยมสุข รับบทเป็น วี (พี่วี) ลูกเพื่อนของเฮียเบี้ยว เป็นเด็กเจ้าชู้ ชอบกิมบ๊วย (ในตอน ทีนเอจทำอ่วม)- ต๋อง ชวนชื่น รับบทเป็น หมอดูที่ฮิตที่สุด คนอื่นเรียกว่า หมอดูไม่เชื่อตาย เพราะไม่เชื่อตาย บอกให้กิมบ๊วยเป็นแฟนเซียน (ในตอน หมอดูคู่รัก)- แอนนา ชวนชื่น รับบทเป็น อาจารย์จาง ชื่อเต็มๆ จางจริงๆ ครูฝึกกังฝูเป็นเจ้าของศาลเจ้า (ในตอน กังฟูคู่กิ๊ก), รับบทเป็น กุ๊กเฉิน กุ๊กชื่อดังจากเมืองจีน (ในตอน เชฟตะหลิวทองคำ)- อิสระพงษ์ เตชะแก้ว รับบทเป็น วิชา เพื่อนของป๋อสมัยเรียน เป็นจอมขมังเวทย์ซึ่งมีพ่อเป็นจอมขมังเวทย์เหมือนกัน (ปรากฏตัวในตอน วิชาอาคม)- ดีใจ ดีดีดี รับบทเป็น พี่สาวของเฮียเบี้ยว ค่อยดูแลเฮียเบี้ยวเหมือนเด็ก (ปรากฏตัวในตอน พี่สาวที่แสนดี)- อาภาพร นครสวรรค์ รับบทเป็น ติ๋ม แม่ค้าในตลาด ที่เฮียเบี้ยวจะมาเป็นภรรยาคนใหม่ ทำท่าเป็นใจดี อ่อนหวาน แต่จริงๆมีผัวเด็ก (ในตอน ติ๋มตลาดแตก), รับบทเป็น เรียม หรือ ลิลลี่ เดอะ ร็อค แม่ของติ๊ก เคยเป็นร็อคเกอร์สาวชื่อดัง (ในตอน แม่ผมเป็นร็อคเกอร์)- ดวงตา ตุงคะมณี รับบทเป็น แม่ของสมรัก (ปรากฏตัวในตอน เจ้าบ่าวกลัวฝน)- ไพบูลย์เกียรติ เขียวแก้ว (ปรากฏตัวในตอน รักล้นใจ)- ธนเวทย์ สิริวัฒน์ธนกุล รับบทเป็น ครูณุ ครูหนุ่มแสนดี นักดนตรีชอบเล่นอูคูเลเล่  (ปรากฏตัวในตอน สื่อรักอะคูเลเล่)- พ่อดม ชวนชื่น รับบทเป็น เบ๊ะ เพื่อนของเฮียเบี้ยวในสมัยเรียน เป็นคนที่รวยที่สุดในรุ่น (ในตอน อภิมหึมามหาเบี้ยว)- จักรกฤษณ์ กนกพจนานนท์ รับบทเป็น เสือใหญ่ เป็นเจ้าของฟาร์ม เป็นทีปลื้มกับคุณหนูต้นอ้อ กิมบ๊วย มะลิ (ปรากฏตัวในตอน เสือสิ้นลายไม่สิ้นรัก และ กระตุกหนวดเสือ...เพื่อเธอ), รับบทเป็น ร.ต.ท.เด็จเดี่ยว รักสันติ หรือหมวดตี๋ เจ้าหน้าที่ประจำหน่วยปราบปรามยาเสพติด ตำรวจคอมมอนโดหนุ่มที่ปลอมตัวเป็นเด็กเนิร์สแว่นหนาเตอะมาสืบคดีที่ปราณีแมนชั่น (ในตอน ตี๋คอมมานโด)- ชาลี ไตรรัตน์ รับบทเป็น ไนท์ เพื่อนของพายุ เป็นคนอินดี้ หลงรักมะลิ (ปรากฏตัวในตอน รักได้ไหมหัวใจอินดี้ กลับมาอีกครั้งปรากฏตัวในตอน ตัวเรามันไม่เข้าที)- สเตฟานี แลร์ช รับบทเป็น เพิร์ล เพื่อนของพายุ เป็นลูกสาวเจ้าพ่อ ไม่ถูกกันกับมะลิ (ปรากฏตัวในตอน ลูกสาวเจ้าพ่อ กลับมาอีกครั้งปรากฏตัวในตอน จิตอาสามหาสนุก)- สุทธิดา หงษา รับบทเป็น ฝ้าย เด็กขี้ขโมย เด็กแสบวางแผนหลอกกิมบ๊วยและเซียนเกือบเสียท่า แต่คุณหนูต้นอ้อ กิมบ๊วยสอน จึงกลายเป็นเด็กดี (ปรากฏตัวในตอน เด็กเอ๋ย..เด็กดี)- ทองภูมิ สิริพิพัฒน์ รับบทเป็น ทาเคชิ เป็นยากูซ่า (ปรากฏตัวในตอน ยากูสู้ยากูซ่า), รับบทเป็น น้อยหน่า นักมวยสุดเซอร์ที่ช่วยชีวิตบ๊วย  (ปรากฏตัวในตอน ศึกวันหัวใจ และ สุภาพบุรุษน้อยหน่า...มาจุติ)- สุรบดินทร์ สมบัติเจริญ รับบทเป็น ครูเสียงสวรรค์ เป็นนักแต่งเพลงชื่อดังปลอมตัวเป็นพ่อค้าไข่ปิ้งเสียงทองเพื่อจะได้รับแรงบันดาลใจในการแต่งเพลง สอนพายุในการร้องเพลงประกวด มีน้องชายชื่อ แก้วใส ประกวดร้องเพลงเช่นกัน (ปรากฏตัวในตอน ลูกทุ่งเสียงทอง)- ไม่ทราบชื่อ (วัยแก่), รังสิต ศิรนานนท์ (วัยหนุ่ม) รับบท คุณบุญล้ำ ครูฝึกสอนเต้นลีลาศ เคยสอนเต้นลีลาศให้กับอาม่าซูหลิงในวัยสาว (รับบทโดย คะนึงนิจ จักรสมิทธานนท์) เพื่อจะแข่งประกวดเต้นลีลาศระดับประเทศ แต่ไม่ได้แข่งเนื่องอาม่าซูหลิงในวัยสาวกลัวอาแปะมาก- น้องเดียว หลานชายของคุณหนูต้นอ้อ คุณพ่อชอบค้นคว้าเรื่องมนุษย์ต่างดาว ได้สัญญาว่าจะติดต่อกับมนุษย์ต่างดาวแต่เสียชีวิตด้วยอุบัติเหตุ เดียวจึงสานต่อความคิดเพื่อพบมนุษย์ต่างดาวในวันเกิด (ในตอน มะนาวต่างดุ๊ด มนุษย์ต่างดาว)- ธีร์ วณิชนันทธาดา รับบท สมัย เพื่อนของสมรักสมัยตอนเด็ก ที่ชอบทำตัวล้าสมัย (ปรากฏตัวครั้งแรกในตอน สมัย..เพื่อนหลงยุค)- สุขพัฒน์ โลห์วัชรินทร์ (ปุ้ย) รับบทเป็น พี่ติ๊ดตี่ หรือ นักปั้นมือทอง แมวมองที่ติ๊กพยายามให้เขาสนใจ (ในตอน นักปั้นมือทอง)- ณพวีร์ กิจนิยม (เฟิร์ส) รับบทเป็น ป๊อป รุ่นพี่ ที่ชอบบุ้งและบุ้งตกลงเป็นแฟน แต่สุดท้ายต้องเลิกกัน (ในตอน รักครั้งแรกแปลกดีนะ)- โป๊งเหน่ง เชิญยิ้ม รับบทเป็น เสี่ย หรือ ตง เพื่อนซี้เก่าของเฮียเบี้ยว เป็นเสี่ย ทำธุรกิจการบิน (ในตอน เสี่ยสั่งได้)- อมีนา พินิจ (โม) รับบทเป็น แยม นักแสดง เป็นทายาทปอบ (ในตอน ปาร์ตี้ผีปอบ หรือ ปอบ 2555)- ยาว ลูกหยี รับบทเป็น ผีสิง ในบ้านที่เฮียเบี้ยวซื้อเอาไว้ (ในตอน บ้านผีเฮี้ยน), รับบทเป็น มัคนายกเทียน (ในตอน ธรรมะฮาเฮ)- มิกค์ ทองระย้า รับบทเป็น ยอดรัก หุ่นยนต์ของเพื่อนสมรัก (ในตอน โรบอทยอดรัก)- พงษ์เทพ อนุรัตน์ รับบทเป็น หนึ่ง หรือ สวรรค์สร้าง เส้นทางใหม่ ผู้เช่าห้องรายใหม่เป็นขวัญใจชาวแมนชั่นแทนติ๊ก (ในตอน คนดีที่หนึ่ง)- อธิชนัน ศรีเสวก รับบทเป็น จุ๊บแจง หญิงสาวที่ตามหาผู้ชายในฝันผ่านคลื่นวิทยุ (ในตอน สมาคมนิยมรัก)- ประชากร ปิยะสกุลแก้ว (ซัน) รับบทเป็น อาเส่ย มาเฟียทวงหนี้ ในตระกูลมาเฟียเก่าแก่แห่งแม่น้ำฮวงโห (ในตอน มาเฟียมาฮา)- ปิยะธิดา ชิตอรุณ (ตอย) รับบทเป็น ลูกพลับ (ในตอน วิวาห์รุ่นใหญ่)- พัสกร พลบูรณ์ (ใบเฟิร์น) รับบทเป็น มะขิ่น สาวชาวเขาใสซื่อที่ลงดอยมาล่าฝัน (ในตอน เทพธิดายอดดอย)- ญาณิกา ทองประยูร รับบทเป็น บิวตี้ สาวยิปซีนิรนาม ทำนายว่าติ๊กกับมะลิไม่ใช่เนื้อคู่กัน (ในตอน ขนมเค้กเสกรัก)- ดม ชวนชื่น รับบทเป็น อาเหลียง คุณปู่ชาวร็อคของบ๊วย (ในตอน อาเหลียงขาร็อก)- นิธิศ วารายานนท์ รับบทเป็น ท็อป ดีไซเนอร์ในฝันที่ขี่ม้าขาวมาช่วยมะลิออกแบบเสื้อผ้าส่งประกวด (ในตอน พ่อหนูเป็นดีไซเนอร์)- ธัญยกันต์ ธนกิตติ์ธนานนท์ รับบทเป็น ส้มโอ เป็นนางงาม (ในตอน นาง (ไม่) งาม)- ธัญญา รัตนมาลากุล รับบทเป็น สกาวใจ ไฮโซหน้าปลวก ชอบติ๊ก (ในตอน "ยอดชายติ๊ก" หล่อเลือกได้)- แมทธิว ดีน ฉันทวานิช รับบทเป็น เผด็จศึก เป็นแชมป์มวย (ในตอน สิงห์ป๋อเจ้าสังเวียน)- รชยา รักกสิกรณ์ รับบทเป็น คุณโอ๋ เป็นเพื่อนของสมศักดิ์ (พ่อของต้นอ้อ) สมัยเรียน เป็นแม่ใหม่ของคุณหนูต้นอ้อ เคยมีลูกสาวที่หน้าตาเหมือนกันกับคุณหนูต้นอ้อ (ในตอน แม่ใหม่ของต้นอ้อ)- มาริสา แอนนิต้า รับบทเป็น จูเลีย สายลับสาวสวย มาปฏิบัติภารกิจระดับชาติ ตามหาชิพที่ถูกโจรกรรม (ในตอน จารชนคนสวย)- หนูอิมอิม ก้าวมหัศาจรรย์ รับบทเป็น ลำไย เพื่อนร่วมชั้นสมัยเรียนของบ๊วย ไม่อยากโสด เจอหนุ่มหล่อทีไรก็หลงรักเลย (ในตอน โสดสลาตัน)- ติ๊ก ชีโร่ รับบทเป็น ดินสอ ศิลปินตกอับ ผู้อาภัพความมั่นใจในผลงานตนเท่านั้น (ในตอน แต้มสีเติมฝันฉันกับเธอ)- ฆนัท โรจนัย (บ้าน) รับบทเป็น องค์ชายบราฮิมแห่งรัฐราวันดา เจ้าชายรูปหล่อที่สาวๆ ทั่วโลกหลงไหล ผู้มาตามหาซินเดอเรลล่ารองเท้าแตะเพราะเป็นกบฏ (ในตอน เจ้าชายกับรองเท้าแตะ 1 ข้าง)- ศุภกรณ์ กิจสุวรรณ รับบทเป็น ไอ้พุด (ในตอน สวัสดีกรุงศรีอยุธยา)- พิชญะ พันลูกท้าว, ณัฐชนน ภูวนนท์, ธฌาณ์ แก้ววรากรณ์ รับบทเป็น โดม, เวียร์, พอร์ช วินมอเตอร์ไซค์สุดหล่อในชื่อว่า วินหนุ่มหล่อ เป็นคู่แข่งวินมอเตอร์ไซด์ของป๋อ (ในตอน พี่วินคนใหม่ หล่อใสวิ้ง)- เอลซี่ ตัน ไอเชีย รับบทเป็น เอลซี่ ดาราสาวสวยชาวมาเลเซีย หลอกติ๊กมาถ่ายหนัง (ในตอน รักครั้งใหม่ของนายติ๊ก)- ไมเคิ่น ตั๋ง (รุ่งโรจน์ นิจรันธ์) รับบทเป็น ไมเคิ่น ตั๋ง (ในตอน ศึกก็อปปี้โชว์)- วรรณษา ทองวิเศษ รับบทเป็น คุณแม่ของเด็กหญิงนิตยา (ในตอน เด็กหญิงนิตยา)- กฤตภาศ ศักดิษฐานนท์ รับบทเป็น กรณ์ ลูกชายคุณหญิงผู้ดีมีตระกูล หลอกให้บ๊วยรักเพื่อหวังจะได้ที่ดินของปราณีแมนชั่นเพื่อไปสร้างคอนโดฯ (ในตอน รักแรกพบ เพียงสบพักตร์)- เจี๊ยบ เชิญยิ้ม รับบทเป็น อาเฮียซ้ง มีนิสัยจอมเจ้าชู้ (ในตอน สืบสะเด็ดยาด)- ดารัณ ฐิตะกวิน รับบทเป็น อาซ้อหลิน ภรรยาของเฮีย มีนิสัยขี้หึงสามีจนหน้ามืด (ในตอน สืบสะเด็ดยาด)- มยุรี อิศรเสนา ณ อยุธยา รับบทเป็น แม่นมแจ่ม, ยายแจ่ม (ในตอน ท่านหญิงมะลิวัลย์)- ปิยา พงศ์กุลภา (กิ๊ฟท์ซ่า เกิร์ลลี่เบอร์รี่) รับบทเป็น มะนาว สาวไฮโซสวยเซ็กซี่ที่พบรักติ๊กกันทางไลน์หลอกให้ติ๊กรัก แท้จริงแล้วมะนาวโตมากับไหปลาร้าเพราะมีแม่เป็นแม่ค้าส้มตำ (ในตอน ไลน์สื่อรัก)- ชูศรี เชิญยิ้ม รับบทเป็น สมบัติ เพื่อนรักตั้งแต่สมัยหนุ่มของเฮียเบี้ยว (ในตอน สัญญาลูกผู้ชาย)- ชยพล บุนนาค (อั๋น) รับบทเป็น สมชาย ลูกชายคนโปรดของสมบัติ  (ในตอน สัญญาลูกผู้ชาย)- รชนีกร พันธุ์มณี รับบทเป็น การะเกด หรือ ลูกเกด เมทิยา อดีตแฟนเก่าของเฮียเบี้ยวที่เคยรักกันมาแต่ก่อน (ในตอน อดีตรักเฮียเบี้ยว)- สุรจิต บุญญานนท์ (ป้อม) รับบทเป็น หมอประพนธ์ สามีเก่าของการะเกดและเป็นเพื่อนที่ดีต่อกัน (ในตอน อดีตรักเฮียเบี้ยว)- ชยณัฐ แจ่มใส (ออสการ์) รับบทเป็น โชกุน ผีเด็กขี้เหงาชอบวนเวียนที่ปราณีแมนชั่นเพราะอยากมาเล่นด้วย (ในตอน ผีน้อยจอมป่วน)- พุทธิพงษ์ คล้ำจีนภาณุวงศ์ (บอส) รับบทเป็น ศรรบ เพื่อนของสมรัก ที่หลงรักและต้องการจีบลูกเจี๊ยบ  (ในตอน มือใหม่หัดจีบ)- ชามันดา นันทเสน (ชาเม) รับบทเป็น ลูกเจี๊ยบ สาวห้าวที่ศรรบหลงรักและแอบสะกดรอยตามหวังจะได้เข้าใกล้ (ในตอน มือใหม่หัดจีบ)- อัครวินท์ อัคราวณิชย์ (หมอวิน) รับบทเป็น พีร์ (ในตอน กุหลาบหารัก)- อัทธนียา เอี่ยมวสันต์ (ออม) รับบทเป็น กุหลาบ หรือ โรส (ในตอน กุหลาบหารัก)- เฉลิมศักดิ์ แย้มขะมัง รับบทเป็น ไอ้จี๊ด ขาแว้นป่วนเมืองที่คิดจะฮุบวินมอเตอร์ไซด์ของป๋อ (ในตอน ศึกชิงป๋อ)- พงศ์ธรรศ เกียรติศิริขจร รับบทเป็น นนท์ พงษ์แพทย์ ไฮโซหนุ่มหล่อดีกรีนักวิ่งทีมชาติ (ในตอน วิ่งตามหัวใจ..ไปให้สุดฝัน)- สิริลภัส กองตระการ (หมิว) รับบทเป็น ริชชี่ สาวสุดเอ็กซ์ แอบชอบสมรักและวางแผนใส่ร้ายต้นอ้อสารพัดหวังให้สมรักเปลี่ยนใจมาชอบตัวเอง (ในตอน เสน่ห์ร้ายหน้าใสกิ๊ง)- เทวินธวิ์ คุณารัตนวัฒน์ รับบทเป็น อาจารย์โจ สิบแปดมงกุฎที่ตั้งตนเป็นหมอเทวดาแอบอ้างว่ามีพลังวิเศษจากจักรวาลรักษาโรคได้หายสนิทอย่างเหลือเชื่อและออกอาละวาดต้มตุ๋นชาวบ้าน (ในตอน ผู้วิเศษสุดขอบโลก)- พีรวัศ กุลนันท์วัฒน์ รับบทเป็น คามิน เป็นเจ้าชายรูปงามจากต่างดาว ดาว B500007 (ในตอน เจ้าชายจากต่างดาว)- เพ็ญพิชชา บ่อเพทาย (เฟิร์น) รับบทเป็น แพร สาวที่ติ๊กแอบรักที่กำลังจะแต่งงาน (ในตอน วิวาห์วนคนรักกัน)- วศิน อัศวนฤนาท รับบทเป็น กร คนที่กำลังจะแต่งงานกับแพร (ในตอน วิวาห์วนคนรักกัน)- วิทิต แลต (เอ) รับบทเป็น เอ็ม หรือ ยิ้มหวาน ผู้มีอิทธิพลค้าอาวุธสงครามที่โดนทำร้ายแล้วจำไม่ได้ว่าตัวเองคือใคร (ในตอน จอมโจรผู้น่ารัก)- ทศพล ศิริวิวัฒน์ รับบทเป็น เคซึเกะ เป็นหัวหน้าคนใหม่ของเซียน (ในตอน คู่กิ๊กหัวใจเจแปน)- ราตรี วิทวัส รับบทเป็น ป้าสมพิศ เป็นมนุษย์ป้า (ในตอน มนุษย์ป้า)- ชานน มกรมณี (แพทริค) รับบทเป็น สายลม เป็นทายาทเศรษฐีและเป็นฮิปปี้ (ในตอน ขอโทษที...ผมเป็นฮิปปี้)- ยูมิโกะ สุชิยะ (มิ้งค์) รับบทเป็น อิงอร ว่าที่เจ้าสาวที่หนีงานแต่งเพราะถูกพ่อบังคับคลุมถุงชนกับหนุ่มแปลกหน้า (ในตอน เจ้าสาววัยกระเตาะ)- เกศริน เอกธวัชกุล รับบทเป็น ร.ต.อ.หญิง ณิชา เป็นตำรวจปลอมตัวตามจับแก๊งยาเสพติดในชุมชน (ในตอน สายลับ)- เกวลิน แกรนท์ (ในตอน เพาะกายเพาะรัก)- อาภัสรา วัฒนวรากุล รับบทเป็น มิโดริ นางแบบลูกครึ่งไทย-ญี่ปุ่น เป็นว่าที่เจ้าสาวของยากูซ่า (ในตอน เจ้าสาวยากูซ่า)- ภีรพัฒน์ สุรฤทธิ์เชวง รับบทเป็น มาเอดะ เป็นยากูซ่า (ในตอน เจ้าสาวยากูซ่า)

**ชื่อตอนประจำสัปดาห์ที่ออกอากาศ**

**เพลงประกอบละคร**
เพลงเริ่มไตเติ้ลและเพลงจบเรื่อง- เพลง คู่กิ๊กพริกกะเกลือ  
** คำร้องโดย สุรพันธ์ ชาญวิชณานันต์ 
** ทำนองโดย สุรพันธ์ ชาญวิชณานันต์ 
** เรียบเรียงโดย ชันษา เมตตพันธุ์
** ขับร้องโดย พัฒน์นรี ชัยพันธุ์ (แจ้)

**รางวัลที่ได้รับ**
 พ.ศ. 2553 : รางวัลรายการโทรทัศน์ในดวงใจครอบครัว ประเภท น 13+ จากงาน แฟมิลี่ อวอร์ดส 2010

**อ้างอิง**

**แหล่งข้อมูลอื่น**
  เว็บไซต์คู่กิ๊กพริกกะเกลือ date=2008-04-30 -  เว็บไซต์คู่กิ๊กพริกกะเกลือ ทางช่อง 7 สี
หมวดหมู่:รายการโทรทัศน์ช่อง 7
หมวดหมู่:รายการโทรทัศน์ช่อง 7 เอชดี
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2551
หมวดหมู่:ซิตคอมไทยในคริสต์ทศวรรษ 2000
หมวดหมู่:ซิตคอมไทยในคริสต์ทศวรรษ 2010
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2558